## Statut Hrvatskog zavoda za zdravstveno osiguranje

### NN 1/1994 (7.1.1994.), Statut Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

Na osnovi odredbe članka 67. Zakona o zdravstvenom osiguranju ("Narodne
novine", broj 75/93) Upravno vijeće Hrvatskog zavoda za zdravstveno
osiguranje na 2. sjednici održanoj dana 5. siječnja 1994. godine. donijelo
je

## STATUT

### HRVATSKOG ZAVODA ZA ZDRAVSTVENO OSIGURANJE

OPĆE ODREDBE

Članak 1.

Hrvatski zavod za zdravstveno osiguranje (u daljnjem tekstu: Zavod)
osnovan je poradi provođenja obveznog zdravstvenog osiguranja, te obavljanja
drugih poslova na osnovi odredaba Zakona o zdravstvenom osiguranju ("Narodne
novine", broj 75/93, u daljnjem tekstu: Zakon) i Zakona o zdravstvenoj
zaštiti ("Narodne novine", broj: 75/93).

Članak 2.

Zavod je pravna osoba s pravima. obvezama i odgovornošću utvrdenom Zakonom
i ovim Statutom.

Članak 3.

Prava iz obveznog zdravstvenog osiguranja ostvaruju osobe kojima je
utvrden status osigurane osobe. Status osigurane osobe iz prethodne stavke
utvrđuje Zavod, a dokazuje se posebnom ispravom. .

Članak 4.

Statut Zavoda je osnovni akt Zavoda i sadrži odredbe o:

- nazivu i sjedištu Zavoda.

- djelatnosti Zavoda,

- tijelima upravljanja i ustrojstvu Zavoda,

- financiranju poslovanja Zavoda,

- imovini Zavoda,

- javnosti rada Zavoda i njegovih tijela.

- zakonitosti rada Zavoda,

- obavljanju stručnih. administrativnih i drugih poslova Zavoda.

I. NAZIV I SJEDIŠTE ZAVODA

Članak 5.

Naziv Zavoda je: "Hrvatski zavod za zdravstveno osiguranje".
Sjedište Zavoda je u Zagrebu. Margaretska ulica broj 3.

Članak 6.

Poslovi Zavoda obavljaju se u organizacijskim jedinicama Zavoda: Direkciji
i područnim uredima.

Članak 7.

Pečat Direkcije Zavoda je okruglog oblika, promjera 38 mm. U krugu pečata
urezan je tekst: "HRVATSKI ZAVOD ZA ZDRAVSTVENO OSIGURANJE".
U sredini pečata urezana je riječ: "DIREKCIJA", a ispod toga
riječ: "Zagreb". Svaki pečat ima svoj broj ispod riječi: "Zagreb".

Članak 8.

Pečat područnog ured Zavoda je okruglog oblika, promjera 30 mm. U krugu
pečata urezan je tekst: "HRVATSKI ZAVOD ZA ZDRAVSTVENO OSIGURANJE".
U gornjem polukrugu pečata urezane su riječi: "PODRUČNI URED",
a ispod toga vodoravno naziv mjesta sjedišta područnog ureda. Svaki pečat
ima broj ispod mjesta sjedišta područnog ureda.

Članak 9.

Zavod upotrebljava pečat s grbom Republike Hrvatske kada u upravnim
stvarima izdaje javne isprave. Pečat s grbom Republike Hrvatske okruglog
je oblika, promjera 38 mm. U krugu pečata urezan je tekst: "HRVATSKI
ZAVOD ZA ZDRAVSTVENO OSIGURANJE". U gornjem polukrugu pečata urezane
su riječi: "DIREKCIJA", odnosno "PODRUČNI URED". U
sredini pečata urezan je grb Republike Hrvatske. U donjem polukrugu pečata
urezana je riječ: "ZAGREB" odnosno naziv mjesta sjedišta područnog
ureda Zavoda. Svaki pečat ima svoj broj ispod riječi "ZAGREB"
odnosno ispod naziva mjesta sjedišta područnog ureda Zavoda

II. DJELATNOST ZAVODA

Članak 10.

Zavod obavlja slijedeće poslove - obavlja poslove u svezi s ostvarivanjem
prava osiguranih osoba, brine se o zakonitom ostvarivanju tih prava. te
im pruža posebnu stručnu pomoć u ostvarivanju prava i zaštiti njihovih
interesa,

- planira i prikuplja novčana sredstva obveznog zdravstvenog osiguranja.

- plaća usluge zdravstvenim ustanovama, zdravstvenim djelatnicima privatne
prakse i ostalim subjektima koji omogućavaju ostvarenje određenih prava,

- za osigurane osobe obavlja izbor najpovoljnijeg ponuđača medicinske
opreme, potrošnog materijala u medicini, i lijekova.

- obavlja poslove ugovornih odnosa sa zdravstvenim ustanovama i zdravstvenim
djelatnicima privatne prakse, te s ostalim subjektima koji omogućavaju
ostvarenje određenih prava,

- utvrđuje cijene zdravstvene zaštite,

- obavlja nadzor i financijsku kontrolu poslovanja zdravstvenih ustanava
i privatnih zdravstvenih djelatnika sukladno sklopljenom ugovoru za tekuću
godinu,

- provodi politiku razvoja i unapređivanja zdravstvene zaštite u svezi
s obveznim zdravstvenim osiguranjem.

- vodi evidencije o osiguranim osobama, obveznicima uplate doprinosa
i pravima iz obveznog zdravstvenog osiguranja.

- kontrolira ostvarivanje zdravstvene zaštite i bolovanja osiguranih
osoba, redovitost uplate sredstava za obvezno zdravstveno osiguranje,

- određuje kriterije i naćin korištenja. te visinu novčanih iznosa za
nadoknadu putnih troškova u svezi s korištenjem zdravstvene zaštite, nadoknadu
pogrebnih troškova, visinu nadoknade plaće osiguranika za vrijeme bolovanja
na teret sredstava Zavoda kao i način valorizacije osnovice za nadoknadu
plaće za vrijeme bolovanja,

- donosi akte za provođenje obveznog zdravstvenog osiguranja i ostale
akte Zavoda,

- obavlja medicinska vještačenja,

- vodi upravni postupak u ostvarivanju prava iz obveznog zdravstvenog
osiguranja,

- prati i analizira kretanje i razvoj na području obveznog zdravstvenog
osiguranja.

- osigurava provedbu međunarodnih ugovora o obveznom zdravstvenom osiguranju,

- obavlja gospodarstveno-financijske poslove od interesa za Zavod,

- izdaje stručno-informativnu publikaciju,

- ureduje ostala pitanja vezane uz ostvarivanje prava iz obveznog zdravstvenog
osiguranja.

Članak 11

U odnosu na Ministarstvo zdravstva Republike Hrvatske. Zavod: Predlaže
ministru zdravstva:

- mjere zdravstvene zaštite.

- mrežu zdravstvene djelanosti. Daje mišljenje ministru zdravstva

- o osnivanju zdravstvenih ustanova i ordinacija privatne prakse zdravstvenih
djelatnika koji su uključeni u mrežu zdravstvene djelatnosti kao i o početku
obavljanja njihove djelatnosti. Uz suglasnost ministra zdravstva donosi
propise o:

- standardima i normativima obveznog zdravstvenog osiguranja i načinu
ostvarivanja prava osiguranih osoba, pravima, uvjetima i načinu korištenja
zdravstvene zaštite u inozemstvu

. - visini iznosa, te kriterijima i načinu sudjelovanja osiguranih osoba
u korištenju zdravstvene zaštite.

- načinu ostvarivanja prava na slobodan izbor doktora medicine i doktora
stomatologije primarne zdravstvene zaštite.

III. TIJELA UPRAVLJANJA I USTROJSTVO ZAVODA

1. UPRAVNO VIJEĆE ZAVODA

Članak 12.

Zavodom upravlja Upravno vijeće Zavoda. Upravno vijeće Zavoda sastoji
se od 9 članova koje imenuje Vlada Republike Hrvatske na prijedlog ministra
zdravstva i to:

- 4 predstavnika zdravstvenih djelatnika iz zdravstvenih ustanova i
privatne prakse,

- 3 predstavnika osiguranika,

- 2 predstavnika poslodavca. Mandat članova Upravnog vijeća traje 4
godine.

Članak 13.

Upravno vijeće Zavoda provodi slijedeće:

- između svojih članova bira predsjednika Upravnog vijeća i njegovog
zamjenika,

- donosi Statut Zavoda, Poslovnik o svom radu i ostale opće akte Zavoda,

- donosi Program rada Zavoda, financijski plan, usvaja periodične obračune
i završni račun Zavoda,

- donosi opće akte iz obveznog zdravstvenog osiguranja,

- usvaja godišnje izvješće o radu Zavoda,

- obavlja nadzor nad korištenjem pričuve Zavoda,

- obavlja druge poslove sukladno Zakonu i ovom Statutu.

Članak 14

Upravno vijeće donosi slijedeće opće akte za provođenje obveznog zdravstvenog
osiguranja:

1. Akt o pravima, uvjetima i načinu ostvarivanja prava iz obveznog osiguranja

2. Akt o načinu ostvarivanja prava na zdravstvenu zaštitu,

3. Akt o pravima, uvjetima i načinu korištenja zdravstvene zaštite u
inozemstvu,

4. Akt o osnovicama i stopama doprinosa, načinu obračuna i plaćanja
sredstava za ostvarivanje prava na obvezno zdravstveno osiguranje,

5. Akt o visini iznosa te kriterijima i načinu sudjelovanja osiguranih
osoba u korištenju zdravstvene zaštite,

6. Akt o načinu propisivanja i izdavanja lijekova i liste lijekova koji
se osiguranim osobama mogu propisivati na teret sredstava Zavoda,

7. Akt o sastavu, ovlaštenjima i načinu rada kontrolora i liječničkih
komisija.

8. Akt o sadržaju i obliku isprave kojom se utvrđuje status osigurane
osobe (zdravstvena iskaznica), naćinu prijave i odjave osiguranih osoba,

9. Akt o standardima i normativima obveznog zdravstvenog osiguranja,

10. Akt o ortopedskim i drugim pomagalima. Upravno vijeće donosi i druge
opće akte za provodenje obveznog zdravstvenog osiguranja sukladno pravnim
propisima

Članak 15.

Upravno vijeće donosi slijedeće opće akte Zavoda:

1. Pravilnik o radnim odnosima,

2. Pravilnik o odgovornosti djelatnika Zavoda,

3. Pravilnik o organizaciji i sistematizaciji radnih mjesta Zavoda,

4. Pravilnik o plaćama djelatnika Zavoda,

5. Pravilnik o materijalnim pravima djelatnika Zavoda,

6. Pravilnik o zaštiti od požara,

7. Pravilnik o zaštitnoj i radnoj odjeći i obući.

8. Plan klasifikacijskih i brojčanih oznaka,

9. Pravilnik o pravima i obvezama pripravnika,

10. Pravilnik o vođenju i čuvanju arhiva Zavoda,

11. Pravilnik o poslovnoj tajni. Upravno vijeće donosi i druge opće
akte Zavoda sukladno pravnim propisima.

Članak 16

Radom Upravnog vijeća Zavoda rukovodi predsjednik. U slučaju nenazočnosti
predsjednika. radom Upravnog vijeća Zavoda rukovodi zamjenik predsjednika
Upravnog vijeća Zavoda.

Članak 17.

Sjednicu Upravnog vijeća Zavoda saziva predsjednik prema potrebi, odnosno
na prijedlog jedne trećine članova Upravnog vijeća Zavoda ili direktora
Zavoda.

Članak 18.

Upravno vijeće donosi odluke natpolovičnom većinom ukupnog broja članova
na način utvrden Poslovnikom o radu Upravnog vijeća.

Članak 19.

Upravno vijeće Zavoda odgovara za svoj rad Vladi Republike Hrvatske.

Članak 20.

Predsjednik Upravnog vijeća Zavoda: - saziva i rukovodi sjednicom Upravnog
vijeća Zavoda, - potpisuje odluke i opće akte koje donosi Upravno vijeće
Zavoda. - obavlja i druge poslove sukladno odredbama Poslovnika o radu
Upravnog vijeća Zavoda.

2. DIREKTOR ZAVODA

Članak 21.

Direktor Zavoda predstavlja i zastupa Zavod. te rukovodi poslovanjem
Zavoda.

Članak 22.

Direktora Zavoda imenuje Vlada Republike Hrvatske na prijedlog ministra
zdravstva.

Članak 23.

Direktor Zavoda odgovara za svoj rad i rad Zavoda Upravnom vijeću Zavoda
i Vladi Republike Hrvatske.

Članak 24.

Direktor Zavoda surađuje s Ministarstvom zdravstva i nadležnim tijelima
u županijama, odnosno Grada Zagreba.

Članak 25.

Za raspolaganje osnovnim sredstvima Zavoda, iznad visine utvrdene aktom
o gospodarskom poslovanju Zavoda, direktor obvezatno pribavlja suglasnost
Upravnog vijeća Zavoda.

Članak 26.

Direktor Zavoda:

- osigurava izvršenje odredaba Zakona, ovog Statuta, gospodarskog plana
i drugih općih akata Zavoda,

- poduzima sve pravne radnje uime i za račun Zavoda.

- donosi rješenja o pravima iz obveznog zdravstvenog osiguranja sukladno
općim aktima Zavoda.

- organizira pripremne radnje za rad Upravnog vijeća Zavoda, predlaže
donošenje odluka iz djelatnosti Upravnog vijeća Zavoda,

- osigurava zakonitost u radu Zavoda, te u tu svrhu daje upute i smjernice
za rad Zavoda,

- predlaže Upravnom vijeću Zavoda opće akte Zavoda,

- bira i razrješava rukovoditelje područnih ureda Zavoda, odnosno voditelje
ispostava područnih ureda Zavoda,

- određuje između djelatnika Zavoda potpisnike uime Zavoda,

- donosi sve ostale akte koji nisu u nadležnosti Upravnog vijeća Zavoda,

- obavlja i druge poslove sukladno Zakonu, ovom Statutu i drugim općim
aktima Zavoda.

Članak 27.

Na prijedlog direktora, Upravno vijeće bira zamjenika direktora Zavoda.
Zamjenik direktora Zavoda može biti osoba koja ima visoku stručnu spremu
pravnog, gospodarstvenog ili medicinskog smjera. Zamjenik direktora Zavoda
zamjenjuje direktora u njegovoj odsutnosti i obavlja poslove sukladno ovlaštenju
direktora Zavoda.

Članak 28.

Direktor Zavoda formira Stručno vijeće Zavoda, te odreduje njegov sastav
i način rada.

Članak 29.

Stručno vijeće Zavoda je kolegijalno tijelo koje raspravlja o pitanjima
politike i unapredenja rada Zavoda o čemu daje prijedloge i mišljenja direktoru
Zavoda.

Članak 30.

Direktor Zavoda određuje broj svojih pomoćnika i njihov djelokrug rada.
Pomoćnici direktora Zavoda mogu biti osobe koje imaju visoku stručnu spremu
pravnog, gospodarstvenog ili medicinskog smjera. Direktor Zavoda bira pomoćnike
s mandatom u trajanju od četiri godine.

Članak 31.

Pomoćnici direktora Zavoda organiziraju. kontroliraju i rukovode dijelom
Zavoda za koji su zaduženi sukladno svojoj stručnoj spremi. Svaki pomoćnik
odgovara za svoj rad i rad dijela Zavoda direktoru Zavoda.

Članak 32.

Poradi razmatranja i rješavanja specifičnih problema direktor Zavoda
može osnovati komisije ili druga radna tijela.

Članak 33.

Direktor Zavoda je dužan upozoriti Upravno vijeće Zavoda na uočene nezakonitosti
njegovih akata i o tome izvijestiti Ministarstvo zdravstva.

Članak 34.

Pojedina svoja ovlaštenja direktor može pismeno prenijeti na pojedine
djelatnike Zavoda.

IV. FINANCIRANJE POSLOVANJA ZAVODA

Članak 35.

Sredstva za financiranje poslovanja Zavoda, osiguravaju se sukladno
odredbama Zakona, ovog Statuta i općih akata Zavoda.

Članak 36.

Sredstva iz prethodnog članka osiguravaju se iz:

- doprinosa,

- prihoda iz proračuna Republike Hrvatske, županija, odnosno Grada Zagreba,

- sudjelovanja osiguranih osoba u pokriću dijela troškova zdravstvene
zaštite,

- prihoda od kamata, dividendi,

- drugih prihoda,

Članak 37.

Raspored sredstava Zavoda za obvezno zdravstveno osiguranje, za rad
Upravnog vijeća Zavoda i njegovih tijela, za rad Zavoda i druge rashode,
utvrđuje se financijskim planom Zavoda i odlukama o njegovom provodenju.

Članak 38.

Zavod ima pričuvu koja se ostvaruje i koristi pod uvjetima i na način
utvrden Zakonom.

Članak 39.

Zavod ima jedan žiro-račun za redovno poslovanje.

Članak 40.

Obveznici uplate doprinosa za obvezno zdravstveno osiguranje uplaćuju
doprinos na račune za uplatu javnih prihoda (uplatni račun).

V. IMOVINA ZAVODA

Članak 41.

Zavod ima imovinu koju čine nekretnine (stambene zgrade i stanovi, poslovne
zgrade, prostorije i dr.), pokretnine, potraživanja i novac u vlasništvu
Zavoda.

Članak 42.

Zavod ima pravo da u pravnom prometu sklapa ugovore i obavlja druge
pravne poslove i radnje poradi uvećanja svog kapitala sukladno zakonu i
općim aktima Zavoda kojima se ureduje imovina i poslovanje Zavoda.

VI. JAVNOST RADA ZAVODA

Članak 43.

Rad Zavoda je javan. Javnost rada Zavoda osigurava se dostupnošću informacija
o radu Upravnog vijeća Zavoda sredstvima javnog priopćavanja.

Opći akti Zavoda koje donosi Upravno vijeće Zavoda, za provodenje obveznog
zdravstvenog osiguranja, objavljuju se u "Narodnim novinama"
- službenom listu Republike Hrvatske.

Članak 44.

Podaci čije bi priopćavanje ili davanje na uvid neovlaštenim osobama
bilo protivno poslovanju Zavoda ili bi štetilo njegovom poslovnom ugledu
smatraju se poslovnom tajnom, koju su dužni čuvati svi djelatnici Zavoda.

VII. ZAKONITOST RADA ZAVODA

Članak 45.

Nadzor nad zakonitšću rada Zavoda obavlja Ministarstvo zdravstva.

Članak 46.

Zavod je obvezan najmanje jedanput godišnje, podnositi Ministarstvu
zdravstva izvješće o svom radu.

VIII. OBAVLJANJE STRUČNIH, ADMINISTRATIVNIH I DRUGIH POSLOVA
ZAVODA

Članak 47.

Stručne, administrativne i druge poslove Zavoda obavIja jedinstvena
služba Zavoda.

Članak 48.

Direkcija Zavoda obavlja poslove iz nadležnosti Zavoda za područje Republike
Hrvatske.

U Direkciji Zavoda obavljaju se poslovi:

- kreiranja i predlaganja politike razvoja i unapređivanja obveznog
zdravstvenog osiguranja,

- izrade prijedloga opsega prava osiguranika, standarda i normativa
obveznog zdravstvenog osiguranja, kao i načina ostvarivanja prava osiguranika
i drugih osiguranih osoba,

- izrade prijedloga mišljenja o osnivanju zdravstvenih ustanova i zdravstvenih
djelatnika u privatnoj praksi koji su uključeni u mrežu zdravstvene djelatnosti,

- utvrđivanja politike ugovaranja za provođenje zdravstvene zaštite,

- provođenja odredaba medunarodnih ugovora i konvencija iz zdravstvenog
osiguranja,

- objedinjavanja obračuna i povrata troškova zdravstvene zaštite inozemnih
nositelja,

- koordinacije, poduke i kontrole u primjeni odredaba Zakona i općih
akata Zavoda.

- razvoja i unapređenja provođenja svih oblika zdravstvene zaštite,

- nadzora i financijske kontrole poslovanja zdravstvenih ustanova i
privatnih zdravstvenih djelatnika sukladno sklopljenim ugovorima,

- planiranja, prikupljanja i rasporedivanja sredstava za ostvarivanje
prava iz obveznog zdravstvenog osiguranja,

- jedinstvenog provodenja utvrdene gospodarsko-financijske politike
Zavoda,

- izrade kalkulacija cijena zdravstvenih usluga,

- platnog prometa,

- vođenja upravnog postupka u prvom i drugom stupnju u ostvarivnaju
prava osiguranih osoba na liječenje u inozemstvu,

- vođenja upravnog postupka u drugom stupnju u ostvarivanju prava iz
obveznog zdravstvenog osiguranja,

- medicinskog vještačenja,

- računovodstva,

- normativne djelatnosti Zavoda,

- evidencije i statistike u području obveznog zdravstvenog osiguranja,

- objedinjavanja nabave opreme, ortopedskih i drugih pomagala. lijekova
i potrošnog materijala,

- objedinjavanja izvješća, periodičnih obračuna, završnog računa, te
ostalih planskih dokumenata vezanih za poslove materijalnog i financijskog
knjigovodstva Zavoda,

- izrade jedinstvenog financijskog plana Zavoda i plaćanja njegove realizacije,

- razvoja, projektiranja i standardizacije informatičkog sustava Zavoda.

- zasnivanja i prestanka radnog odnosa. planiranja kadrova i vođenja
kadrovske politike Zavoda,

- utvrdivanja mjerila i kriterija za raspodjelu sredstava za plaće djelatnika
Zavoda,

- organizacije, razvoja i modernizacije Zavoda i opsluživanja Upravnog
vijeća Zavoda,

- i drugi poslovi utvrđeni općim aktom Zavoda.

Članak 49.

Područni uredi Zavoda organiziraju se za područja:

1) Zagrebačke županije i Grada Zagreba, sa sjedištemu Zagrebu,

2) Krapinsko-zagorske županije sa sjedištem u Krapini,

3) Sisačko-moslavačke županije. sa sjedištem u Sisku,

4) Karlovačke županije sa sjedištem u Karlovcu,

5) Varaždinske županije sa sjedištem u Varaždinu,

6) Koprivničko-križevačke županije sa sjedištem uKoprivnici.

7) Bjelovarsko-bilogorske županije sa sjedištem u Bjelovaru,

8) Primorsko-goranske županije sa sjedištem u Rijeci,

9) Ličko-senjske županije sa sjedištem u Gospiću,

10) Virovitičko-podravske županije sa sjedištem u Virovitici,

11) Požeško-slavonske županije sa sjedištem u Požegi,

12) Brodsko-posavske županije sa sjedištem u Slavonskom Brodu.

13) Zadarsko-kninske županije sa sjedištem u Zadru,

14) Osječko-baranjske županije sa sjedištem u Osijeku,

15) Šibenske županije. sa sjedištem u Šibeniku.

16) Vukovarsko-srijemske županije s privremenim sjedištem u Vinkovcima,

17) Splitsko-dalmatinske županije sa sjedištem u Splitu,

18) Istarske županije sa sjedištem u Pazinu,

19) Dubrovačko-neretvanske županije sa sjedištem u Dubrovniku,

20) Međimurske županije sa sjedištem u Čakovcu.

Članak 50.

Poradi dostupnosti ostvarivanja prava osiguranika Zavoda, aktom Upravnog
vijeća osnivaju se ispostave područnih ureda Zavoda:

Članak 51.

Pravilnikom o organizaciji i sistematizaciji radnih mjesta Zavoda određuju
se poslovi koji se obavljaju u Direkciji, područnim uredima i njihovim
ispostavama.

Članak 52.

Rukovoditelj područnog ureda Zavoda zastupa i pred stavlja područni
ured i rukovodi njegovim radom. Rukovoditelja područnog ureda Zavoda imenuje
direktor Zavoda. Rukovoditelj područnog ureda Zavoda, u okviru ovlaštenja
iz općeg akta Zavoda, odgovoran je direktoru Zavoda. Voditelj ispostave
područnog ureda Zavoda, u okviru ovlaštenja iz općeg akta Zavoda, odgovoran
je rukovoditelju područnog ureda Zavoda.

PRIJELAZNE I ZAVRŠNE ODREDBE

Članak 53.

Zavod će svoje ustrojstvo i opće akte uskladiti s odredbama Zakona i
ovog Statuta u roku od šest mjeseci od dana stupanja Zakona na snagu.

Članak 54.

Danom stupanja na snagu Zakona o zdravstvenom osiguranju društvena sredstva
na kojima je pravo raspolaganja imao Republički fond zdravstvenog osiguranja
i zdravstva Hrvatske postaje imovina Zavoda, a djelatnici stručne službe
nastavljaju s radom kao djelatnici Zavoda.

Članak 55.

Stupanjem na snagu ovog Statuta prestaju vrijediti odredbe Statuta Republičkog
fonda zdravstvenog osiguranja i zdravstva Hrvatske ("Narodne novine".
broj 48/90) i Odluke o osnivanju Stručne službe Republičkog fonda zdravstvenog
osiguranja i zdravstva Hrvatske ("Narodne novine", broj 49/90).
Danom donošenja akta o organizaciji i sistematizaciji Zavoda prestaje vrijeditl
Odluka o utvrđivanju nadležnosti organizacijskih jedinica Stručne službe
Republičkog fonda zdravstvenog osiguranja i zdravstva Hrvatske ("Narodne
novine", broj 55/80).

Članak 56.

Ovaj Statut podliježe potvrdi Vlade Republike Hrvatske prema odredbi
članka 67. Zakona.

Članak 57.

Ovaj Statut stupa na snagu danom objave u "Narodnim novinama".

Klasa: 025-004/94-01/0

Urbroj: 338-24-94-1

Zagreb, 5. siječnja 1994.

Predsjednik Upravnog vijeća Zavoda

**prim. dr. sci. Mate Ljubičić, v. r**

Statut, NN 1/1994-9